**Μια αναπάντεχη συνάντηση**

Γεωργία Παναγίδου (Δ΄3)

Ήταν ένα πρωϊνό Σαββάτου καθώς περνούσα έξω από το σπίτι της Ολίβιας. Είναι ένα τεράστιο, πετρόχτιστο και πολυτελές κτίριο. Ο κήπος του ήταν τόσο μεγάλος, που χωρούσε μέσα μια πελώρια πισίνα! Τα περισσότερα βράδια ακούς μουσικές και κόσμο να μπαινοβγαίνει απ΄αυτό το σπίτι.

Τη ζωή της Ολίβιας θα τη ζήλευε κάθε παιδί αυτού του πλανήτη. Την Ολίβια όμως δε θα τη δεις να χαμογελάει ποτέ. Έχει πάντα ένα μελαγχολικό ύφος και δεν μπορείς να καταλάβεις τον λόγο. Έχει τα πάντα! Το δωμάτιό της είναι τεράστιο, ό,τι σχολικά χρειαζόταν της τα αγόραζαν κι από παιχνίδια, το δωμάτιό της είναι γεμάτο , επιτραπέζια , κούκλες, τα πάντα ότι ήθελε τι είχε. Παρόλα αυτά, δεν τα εκτιμούσε και το σημαντικό, δεν χαιρόταν μαζί τους.

Εντελώς τυχαία εκείνη την στιγμή που περνούσα , την είδα να κάθεται στην μπροστινή βεράντα του σπιτιού της. Της φώναξα χωρίς κανένα δισταγμό:

-Ολίβια! Τι κάνεις ; Έλα να πάμε στο πάρκο της γειτονιάς!

-Όχι, δεν έχω καμιά διάθεση για παιχνίδι.

-Σε παρακαλώ! Θέλω πολύ να παίξω μαζί σου!

-Καλά, εντάξει, θα έρθω.

-Γιούπιιιι!

Στον δρόμο για το πάρκο είδαμε μια οικογένεια με κουρελιασμένα ρούχα και τρύπια, φθαρμένα παπούτσια. Ήταν οι δύο γονείς, τρία παιδιά και ένα μικρό τον οποίο δεν το είχαν σε καροτσάκι. Το κρατούσαν και φαινόταν ότι κρύωνε αφού το φορμάκι που φορούσε ήταν τρύπιο και μικρό του . Η Ολίβια όμως μόλις τα πρωτοαντίκρισε παρατήρησε κάτι παράξενο , πολύ παράξενο. Τα τρία παιδιά παρόλο που δεν είχαν τίποτα να φορέσουν εκτός από αυτά τα σκονισμένα κουρέλια και τα γρατζουνισμένα παπούτσια ήταν πάρα, μα πάρα πολύ χαρούμενα.

Η Ολίβια αναρωτήθηκε γιατί εκείνη που ζει σε έπαυλη κι ό,τι θέλει το έχει, να είναι πάντα στεναχωρημένη και παραπονεμένη; Έτσι της ήρθε μια λαμπρή ιδέα: δεν θα ξαναζητούσε ποτέ να της αγοράσουν παιχνίδια. Το πρόσωπό της Ολίβιας έλαμψε επιτέλους. Εγώ χάρηκα πάρα πολύ που την είδα πρώτη φορά να χαμογελάει και της πρότεινα να ζητήσουμε από τα τρία αυτά παιδιά να παίξουν μαζί μας στο πάρκο. Η Ολίβια συμφώνησε μαζί με μένα κι έτσι ζητήσαμε από αυτά τα παιδιά να παίξουν μαζί μας. Αυτά, όπως ήταν αναμενόμενο δεν αρνήθηκαν και παίξαμε με πολλή χαρά και διασκέδαση μαζί τους.

« Μακάρι να είχαν όλα τα παιδιά το φαγητό τους , τα ρούχα τους , τα παιχνίδια τους , μα πάνω απ΄ όλα ένα ζεστό σπιτικό για αυτά και την οικογένειά τους », είπε από μέσα της η Ολίβια .Όμως υπάρχει και κάτι άλλο που μας εντυπωσίασε . Αυτά τα παιδιά εκτός από ταπεινά, είναι και πάρα πολύ ευγενικά . Η Ολίβια από την τόση ευγένεια των παιδιών κατενθουσιάστηκε .

Στην συνέχεια τα ρωτήσαμε να μας πουν το όνομά τους , αλλά δεν μιλούσαν ελληνικά. Παρόλα αυτά , όμως κάτι καταλάβαμε . Τους κάναμε πάρα πολλές ερωτήσεις . Αφού δεν καταφέραμε να συνεννοηθούμε , ξεκινήσαμε το παιχνίδι . Κατά τη διάρκεια του παιχνιδιού η Ολίβια πήδησε και έπεσε απότομα στο πάτωμα. Ευτυχώς, μόλις την είδαμε τρέξαμε να τη βοηθήσουμε. Με την βοήθειά μας η Ολίβια κατάφερε να σταθεί στα πόδια της κι έτσι συνεχίσαμε το παιχνίδι μας. Αλλά ίσα που καταφέραμε να παίξουμε για περίπου δέκα λεπτά με αυτά τα παιδιά γιατί τους φώναξαν οι γονείς τους. Αφού μείναμε μόνες μας εγώ και η Ολίβια , την ρώτησα :

* Ολίβια, κατάλαβες ότι πρέπει να είμαστε ευγνώμονες για όλα όσα έχουμε και πρέπει να ευχαριστούμε τον Θεό, γιατί κάποια παιδιά δεν έχουν ούτε τα βασικά για την επιβίωσή τους;
* Τώρα κατάλαβα πάρα πολλά … μου είπε λίγο διστακτικά.

Εκείνη τη στιγμή που συζητούσαμε, μου ήρθε μια λαμπρή ιδέα στο μυαλό μου .Να οργανώσουμε μια εκδήλωση , με όσα παιδιά το επιθυμούν , για τα δικαιώματα των παιδιών.

Την επόμενη μέρα που πήγαμε σχολείο ,το ένα από τα τρία παιδιά που συναντήσαμε στο πάρκο μπήκε στην τάξη μας . Ενθουσιάστηκα, όταν παρατήρησα ότι το διάλλειμα, έλαβε και εκείνο μέρος στην εκδήλωση που πραγματοποιήθηκε για τα δικαιώματα όλων των παιδιών στον πλανήτη μας . Στην αρχή της εκδήλωσης ήταν λίγο αγχωμένο και σιωπηλό, αλλά μετά από μερικά λεπτά βρήκε ξανά την αυτοπεποίθησή του . Αλήθεια, ήταν μία από τις πιο μαγικές και αξέχαστες μέρες στο σχολείο που θα μείνει χαραγμένη στο μυαλό όλων των παιδιών που έλαβαν μέρος σ ΄αυτή την εκδήλωση. Όλα τα παιδιά κατάλαβαν ότι όλα τα παιδιά έχουν ίσα δικαιώματα από την μέρα που έρχονται σ΄ αυτόν τον κόσμο. Δεν πρέπει κάποια παιδιά να ζουν έχοντας όλα τα αγαθά ενώ κάποια άλλα να πεθαίνουν από την πείνα.

Μακάρι όλα να ήταν διαφορετικά, μακάρι να μπορούσα τον κόσμο να αλλάξω ….